open-index/open-wikipedia-markdown huggingface dataset:
Barbaro

Sa Sinaunang Gresya, ang pangalang *βάρβαρος*, *bárbaros*, ay ibinigay sa lahat ng mga taong hindi nakapagsasalita ng wikang Griyego. Sa pagdaka, ang katagang **barbaro** o **barbaryano** (Ingles: *barbarian*, Kastila: *barbaro*) ay nagkaroon ng kahulugang 'Sinumang hindi Griyego'. Sa paglaon pa uli, nangahulugan itong 'sinumang nasa labas ng Imperyong Romano'.  Sa makabagong paggamit, ang salita ay ginagamit upang tukuyin ang isang taong hindi sibilisado o walang kultura.

Ginamit ito para sa isang kasapi ng isang bansa o pangkat etniko na tinatanaw bilang may mas mababang antas ng kabihasnan, o para sa isang indibiduwal na tao na tinatanaw bilang brutal, malupit, at insensitibo o manhid o ang ugali ay hindi katanggap-tanggap sa lipunang sibilisado ng isang tagapagsalita. Kapag ginamit para sa isang tao, ang salita ay palagiang may pahiwatig ng hindi pagsang-ayon, subalit hindi palagi kapag ginagamit para sa isang nasyon.

## Tingnan din
*Pagano

Kategorya:Sosyolohiya
Henrietta Szold

thumb|right|350px|Si Henrietta Szold, habang nasa kanyang tahanan sa Herusalem.
Si **Henrietta Szold** (21 Disyembre 1860&nbsp;– 13 Pebrero 1945) ay isang Hudyong mamamayan ng Estados Unidos na Zionistang pinuno at tagapagtatag ng Samahang Hadassah ng Kababaihan (''Hadassah Women's Organization''). Noong 1942, kasama siyang naging tagapagtatag ng Ihud, isang partidong pampolitika sa Mandatong Palestino na nakatuon sa solusyong binasyunal.

## Talambuhay
Si Henrietta Szold ay ipinanganak sa Baltimore, Maryland, na anak na babae ni Rabbi Benjamin Szold, na siyang pinunong espiritwal ng Templong Oheb Shalom sa Baltimore. Siya ang panganay o pinakamatanda sa walong mga anak na babae. Noong 1877, nagtapos siya ng pag-aaral mula sa Western Female High School. Sa loob ng labingwalong mga tao, nagturo siya sa Miss Adam’s School at paaralang panrelihiyon ng Oheb Shalom, at nagbigay ng mga kursong pangkasaysayan para sa mga adulto.  Upang maragdagan ang sarili niyang edukasyon, dumalo siya sa mga panayam o lekturang pampubliko sa Unibersidad ng Johns Hopkins at sa Institutong Peabody.

Si Szold ang naglunsad ng unang Amerikanong paaralang panggabi upang makapaglaan ng instruksiyon o leksiyon na pangwikang Ingles at mga kasanayang bukasyunal sa mga imigranteng Hudyong Ruso sa Baltimore. Simula noong 1893, naghanapbuhay siya para sa Jewish Publication Society (Panghudyong Samahan ng Publikasyon), isang posisyong hinawakan niya sa loob ng mahigit sa dalawang mga dekada. Ang kanyang pagtuon sa Zionismo ay napalakas ng isang paglalakbay sa Palestina noong 1909. Itinatag niya ang Hadassah noong 1912 at naglingkod bilang pangulo nito hanggang 1926.

84 taong gulang si Henrietta Szold noong mamatay siya sa Ospital ng Hadassah sa Herusalem noong 13 Pebrero 1945. Inilibing siya sa Bundok ng Oliba sa Herusalem. Wala siyang mga anak.

## Mga sanggunian
Kategorya:Mga Hudyo
Kategorya:Mga Amerikano
Simbiyosis

Ang **simbiyosis** (Aleman, Pranses: *Symbiose*, Kastila: *simbiosis*, Italyano: *simbiosi*, Ingles: *symbiosis* kung isahan, na nagiging *symbioses* kapag maramihan) ay may kahulugang "pamumuhay na magkasama". Inilalarawan nito ang ugnayan malapit at relasyong pangmatagal sa pagitan ng magkakaibang mga espesye.  Ang kataga ay nilikha ni Anton de Bary noong 1879, pagkaraang matuklasan ang kalikasan ng *lichen*.

Ang isang **simbiyonte** (Ingles: *symbiont*) ay isang organismong namumuhay sa loob ng isang ugnayan o may relasyon sa ibang espesye kung saan ang isa o ang dalawa ay magkaparehong nakikinabang. Kapag ang isang espesye ay namumuhay sa loob ng ibang espesye, o ang isang mikroskopikong simbiyonte ay namumuhay sa loob ng mga selula ng isang tagapagpasinaya o *host*, tinatawag itong endosimbiyonte o *endosymbiont* sa Ingles.

Ang kahalagahan ng simbiyosis ay ang kadalasan nito at ang kahalagahang pang-ebolusyon nito. Tila walang mas matataas na mga uri ng halaman at mga hayop na walang simbiyonte. Ang mga simbiyonteng ito ay may malaking kahalagahan sa mas malalaking mga organismo, na sa karamihan ng mga kaso ay hindi makakayanang mamuhay kung paano sila dapat mamuhay na wala ang kanilang mga simbiyonte. Ang mga halimbawa nito ay ang Mycorrhiza sa mas matataas na mga uri ng halaman, at mga halamang pangsikmura o halamang pambituka sa mga kulisap at mga hayop na naguguluguran. Kasama dito ang mga tao.

Bilang karagdagan pa, karamihan sa mga ugnayang ito ay sa pagitan ng mga organismo na hindi lamang sa magkaibang mga espesye, ngunit mula sa magkakaibang mga kaharian. At bilang panghuli, ang mga selula ng lahat ng mga eukaryote ay naglalaman ng mga organelle na mga kaapu-apuhan ng mga relasyong simbiotiko na nagsimula ng hindi bababa sa isang bilyong mga tao na ang nakalilipas.  Mga halimbawa nito ang mitochondria at ang mga plastid. Ang konklusyon ay dapat na ang simbiyosis ay naging mas mahalaga sa ebolusyon ng buhay.

## Mga sanggunian
Kategorya:Ekolohiya
Kategorya:Biyolohiya ng selula
Kategorya:Biyolohiyang ebolutiba
*
Mitokondriyon

[thumb|300px|right|Dalawang mitochondria mula sa [tisyu ng baga ng mammal na nagpapakita ng mga matrix at membrano nito na pinapakita ng mikroskopyong elektron.]]
[thumb|right|350px|Isang tipikal na sihay ng hayop at ang mga panloob na bahagi([organelo) nito:: 
(1) ibutod  
(2) pinakaubod   
(3) ribosoma (munting mga tuldok)  
(4) besikulo  
(5) magaspang na endoplasmikong retikulum (ER)  
(6) Aparatong Golgi  
(7) Cytoskeleton  
(8) makinis na endoplasmikong retikulum  
(9) sulidlawas  
(10) bakuolag  
(11) cytosol 
(12) biluslawas  
(13) gitbutil sa loob ng gitlawas]]

Ang **sulidlawas** **mitokondriyon**, na nagiging **mitokondriya** sa maramihang anyo, (Ingles: *mitochondrion*, na nagiging *mitochondria* kapag maramihan) ay isang napapalibutan ng membranong organelong matatagpuan sa halos lahat ng mga selulang eukaryotiko. Ang mga organelong ito ay sumasaklaw mula 0.5 hanggang 1.0 mikrometro (μm) sa bantod. Ang sulidlawas ay minsang inilalarawan na "selular na kapangyarihan ng halaman" dahil ang mga ito ay lumilikha ng halos lahat ng dami ng adenosine triphosphate (ATP) ng sihay na ginagamit bilang pinagkukunan ng kapnayang kusog (enerhiyang kemikal). Bilang karagdagan sa pagsusuplay ng kusog ng sihay, ang sulidlawas ay sumasangkot rin sa ibang mga proseso gaya ng paghuhudyat ng sihay, pagkakaiba-ibang pangsihay, apoptosis gayundin sa pagkontrol ng siklo ng selula at paglago ng sihay. Ang sulidlawas ay nasasangkot sa ilang mga sakit ng tao kabilang ang mga diperensiyang sulidlawas at hindi paggana ng puso at maaaring gumampan ng papel sa prosesong pagtanda.

## Mga Sanggunian 
Kategorya:Biyolohiya ng selula
Sentrong Pangkultura ng Korea sa Pilipinas

Ang **Sentrong Pangkultura ng Korea sa Pilipinas** (; Hangul: ***Hanguk Munhwaheo***) ay nagbukas sa madla noong 19 Hulyo 2011 at naglalayong maging isang pangunahing lunan sa pagpapalawig ng kaalaman ukol sa Wika at Kalinangang Koreano at magbigay ng isang interactive space para sa pagpapalitang pang-kultural.

Bukod sa pagtuturo ng Hangul at Kulturang Koreano, binabalak din sa hinaharap ang pagtuturo ng wikang Tagalog para sa mga Koreanong naninirahan na sa Pilipinas.

Ang sentro ay matatagpuan sa ikalawang palapag ng Mancor Corporate Center sa 32nd Street, Bonifacio Global City, Lungsod ng Taguig.

## Silid-aralan sa pag-aaral ng Hangul
May kakayahang maglulan ng 25 na mag-aaral, dito ginaganap ang pagtuturo ng Hangul sa apat na antas - Basic, Elementary 1at 2, at Advanced. Sa hinaharap, dito magaganap ang pagtuturo ng Tagalog para sa mga residenteng Koreano.

## Silid aralan Pangkalinangan
Matutunghayan dito ang mga tradisyunal na instrumentong musikal kagaya ng kayagum at gong, kasuotang pambabae at panlalaki (Hanbok) at iba pang gawang-sining. Dito kalimitang isinasagawa ang mga interaksiyong kultural, at kasya dito ang may 40 katao.

## Silid aklatan
Nakalagak dito ang 2,500 aklat tungkol sa ibat-ibang paksa. Kabilang din ang DVDs ng ilang mga tanyag na Korean telenobela at konsiyerto ng mga sikat na KPOP entertainers at CDs ng mga tradisyunal at makabagong musika at awitin.

## Bulwagang Hallyu
Ang Korean Wave o Hallyu Hall ay pinagdarausan ng mga pagtatanghal ng pelikula, konsiyerto at pagpapakitang-gawa sa pagluluto, laro, sining, at crafts. Gayundin, dito isinasagawa ang mga pagsasanay sa sayaw, awit, at taekwondo. Kasya dito ang humigit-kumulang 100 katao.

## Lugar para sa Pagtatanghal
Isa itong malawak na espasyo sa gitna ng sentro na itinalaga sa pagtatanghal ng mga katutubo at napapanahong Sining Koreano. Natapos noong Pebrero 2012 ang eksibit na Jogakbo.

## Kusina
Sa silid na ito na kasya ang hanggang 15 mag-aaral isinasagawa ang pagtuturo ng lutuing Koreano. Kumpleto ito sa mga kasangkapan at kagamitan sa pagluluto.

## Mga sanggunian
*:en:Category:Korean language tests
*Korean Cultural Center in the Philippines opisyal na websayt  
*Apat na branch ng King Sejong Institute sa Pilipinas: Balanga, Bataan; Cainta; Cebu City; Lungsod ng Taguig

Kategorya:Wikang Koreano
Kategorya:Kultura ng Timog Korea
Ganymede (paglilinaw)

Ang **Ganymede** o **Ganimedes** ay maaaring tumukoy sa:

*Ganymede (mitolohiya), isang tauhan sa mitolohiyang Griyego.
*Ganymede (buwan), pangalan ng isang buwan ng planetang Hupiter.
Leó Szilárd

Si **Leó Szilárd** (,  hanggang sa gulang na 2) (11 Pebrero 1898&nbsp;– 30 Mayo 1964) ay isang Austro-Hunggarong pisiko at imbentor na naglarawan sa kanyang isipan ng sunud-sunod na tugong nukleyar noong 1933, nagpatente ng ideya ng reaktor na nukleyar na kasama si Enrico Fermi (nagkasama ang dalawa sa Unibersidad ng Columbia

Ipinanganak siya sa Budapest sa Imperyong Austro-Hunggaro. Nagpunta siya sa Estados Unidos noong 1937 at naging isang mamamayang Amerikano. Namatay siya sa La Jolla, California.

## Mga sanggunian
Kategorya:Mga pisiko
Kategorya:Mga Amerikano
Kahang bakal

thumb|right|Isang kahang bakal
Ang **kahang bakal**, **kahang-bakal**, **kaha de yero**, o **kahadeyero** (Ingles: *safe*, *strongbox* o "kahong matibay", *coffer*, o *kist*) ay isang lalagyan o sisidlan kung saan nakapagtatago o nakapagtatabi ang mga tao ng mahahalagang mga bagay upang isanggalang o prutektahan ang mga gamit na ito mula sa sunog, pagnanakaw, o kapwa mula sa mga pangyayaring ito.  Ang isang kahang bakal ay karaniwang isang lalagyang nasa hugis ng kahon na may kandado o pampinid.  

Ang mga kaha de yero ay dinisenyo upang mapruteksiyunan ang mga bagay mula sa apoy ay maaaring walang kandado o maaaring mayroon lamang ng isang payak na kandado o kawit na kandaduhan. Karaniwan itong mabigat at yari sa isang matibay na materyal o sustansiyang katulad ng asero o bakal. Dinisenyo ito upang maging napakahirap mabuksan sa pamamagitan ng mga bareta, mga martilyo (pamukpok), mga barena o taladro (pambutas), at ibang mga kasangkapan o kagamitan.  Ang mga kahang bakal ay makukuha sa maraming iba't ibang mga antas ng seguridad o pangkaligtasan ng mga gamit.  Sumasaklaw ito mula sa mga idinisensyong maprutektahan ang mga gamit mula sa karaniwang pagnanakaw hanggang sa iyong idinisenyong maprutektahan mula sa propesyonal  na mga pagnanakaw at paniniktik. 

Ang kaantasan na pamprutekta mula sa sunog o apoy ay karaniwang batas sa kung gaano katagal maaaring madarang ang kahang bakal sa isang sunog na mangyayari sa isang karaniwang kayarian bago umabot ang loob ng kahang bakal sa 175 degring Celsius.  Ito ang temperatura kung kailan ang papel at kahoy ay matutupok.  Ang antas ng pagtagal bago maabutan ng apoy ay sumasakop mula 15 mga minuto hanggang sa 3 mga oras. Ang ilang mga kaha de yero ay hindi rin pinapasok ng tubig o hindi tinatablan ng tubig, na nagsasanggalang sa mga nilalaman nito mula sa mga pagbaha at iniiwasan na ang mga nilalaman ay mabasa kapag ang apoy ng sunog ay pinapatay o pinapawi ng mga bumbero.  Ang isang malaking kahang bakal ay maaari ring maging bahagi ng isang gusali, katulad ng nasa mga bangkong impukan ng mga salapi.  Ang ganitong uri ng mga kahang bakal ay maaaring magkaroon ng isa o maraming mga silid, at maaaring tawagin sa Ingles bilang *vault*, *steel vault*, *cast iron vault*, *strongroom* ("matibay na silid"), at *bank vault* ("kahang bakal ng bangko").

Kategorya:Mga lalagyan
Kategorya:Kaligtasan
Kategorya:Bakal
Aephesiboea

Ayon sa mitolohiyang Griyego, si **Aephesiboea** ay ang ina ni Adonis sa pamamagitan ni Phoenix.

## Mga sanggunian
Kategorya:Mitolohiyang Griyego
Rotonda

[thumb|[Daang Elliptical ng Lungsod Quezon, Pilipinas.]]
Ang **rotonda** (Ingles: *roundabout*, literal na "palibutan", "paikutan", "libutan", o "ikutan") ay isang uri ng pabilog na sangandaan, isang salikop o bagtasan ng mga daan kung saan ang trapiko ng lansangan ay dumadaloy sa isang direksiyon o patutunguhan sa palibot o paligid ng isang panggitnang pulo. Sa isang rotonda, ang pagpasok sa trapiko o daloy ng mga sasakyan ay dapat na palaging nagbibigay-daan sa mga sasakyang umaandar na nasa loob na ng bilog, at ang mga rotonda ay may karagdagang mga pagbabawal o restriksiyon sa pagkakalatag o krokis ng pinagsangahan ng daan upang makapagbigay ng mataas na kaligtasan o seguridad. Ang mga rotonda, sa kanilang makabagong anyo, ay isinapamantayan sa Nagkakaisang Kaharian, batay sa karanasan ng mga **bilog na trapiko**, **rotaryo**, o **daang paikutan** (tinatawag na *traffic circle* o *rotary* sa Ingles) o mas maluluwang na mga rotonda sa Estados Unidos, subalit pangkaraniwan na sa ngayon sa maraming mga bansa sa buong mundo.  Ang mas maluluwang na mga rotonda, katulad ng sa Estados Unidos, ay tinatabanan o kinukontrol ng mga senyas na pampahinto, mga signal na pantrapiko, o maaaring hindi pormal na kinukontrol.

## Paggalaw

NonUK Roundabout 8 Cars.gif|Paggalaw ng mga sasakyan sa rotonda sa isang bansa na sa kanan ang pagmamaneho (hal. Pilipinas).
UK Roundabout 8 Cars.gif|Paggalaw ng mga sasakyan sa rotonda sa isang bansa na sa kaliwa ang pagmamaneho (hal. Australya).

## Mga imahe

Opatovice nad Labem kruhový objezd from air K2 -1.jpg|Isang rotonda sa Republikang Tseko
LUMC-rotonde.JPG|Isang rotonda sa Leiden University Medical Center, Netherlands
Old Market Roundabout, Bristol.jpg|Old Market Roundabout, Bristol, United Kingdom
DiamondRoundabout.jpg|Isang rotonda sa New Mexico, Estados Unidos
Thomas Circle - Washington, D.C..jpg|Thomas Circle sa Washington, D.C. noong 1922
View2FromPearlTower.jpg|Isang rotonda sa Shanghai, Tsina
Colombo Galle Face Roundabout.JPG|Rotonda sa pusod ng Colombo, Sri Lanka

## Mga sanggunian
Kategorya:Lansangan
Pagtatalik na ekstramarital

Ang **pagtatalik na ekstramarital** (Ingles: *extramarital sex*) ay ang pakikipagtalik na nagaganap sa labas ng kasal, iyong kapag ang isang taong kasal na sa ibang tao ay nakilahok sa gawaing seksuwal sa ibang tao na hindi niya asawa sa pamamagitan ng kasal.  Kapag ang ugnayang ugnayan na nasa labas ng kasalan ay lumabag sa pamantayang seksuwal na pangingilos, ito ay maaari ring tawaging pangangalunya, pakikiapid, pornikasyon (pakikipagtalik na hindi kasal), pambababae (kadalasang kung lalaki ang nakikiapid o gumaganap na babaero) o panlalalaki (kadalasang kung babae ang may gawa ng pagiging lalakero) (isang uri ng pagbibiro sa pag-ibig), o paglililo o pagliliho (pagtataksil sa asawa).  Ang mga katawagang ito ay maaaring magdala ng mga kahatulang pangmoralidad o panrelihiyon at mga kahihinatnan sa batas na sibil o pangpananampalataya.

Kategorya:Seksuwalidad
Kategorya:Pag-aasawa
Pornikasyon

:*Huwag ikalito sa pormikasyon.*

Ang **pornikasyon** (Ingles: *fornication*, Kastila: *fornicación*) ay karaniwang tumutukoy sa konsensuwal o may pagpayag na pagtatalik sa pagitan ng dalawang taong hindi kasal sa isa't isa. Para sa maraming mga tao, ang kataga ay nagdadala ng isang kaugnayang pangmoralidad o panrelihiyon, subalit ang kahalagahan ng mga gawaing seksuwal na pinaggagamitan ng paglalapat ng salita ay magkakaiba sa pagitan ng mga relihiyon, mga lipunan, at mga kultura. Ang kahulugan ay kadalasang pinagtatalunan.  Sa makabagong paggamit, ang kataga ay kadalasang pinapalitan ng mas walang kinikilingang mga katagang hindi mapanghusga, katulad ng pagtatalik bago ang kasal (premarital na pagtatalik) o kaya pagtatalik na ekstramarital (pagtatalik sa labas ng kasal).

## Etimolohiya
Isang pangkaraniwang paniniwala na ang pinagmulan ng kataga ay salitang Latin na *fornicari*, na may kahulugang "pagkakaroon ng ugnayang seksuwal sa isang patutot", na nagmula naman sa salitang Latin din na ''*. Ang *fornix* ay may kahulugang "pasilyong may hugis arko", "nakaarkong bubungan o kisame", o "kaha de yero", na naging karaniwang pahiwatig para sa isang "bahay ng prostitusyon" dahil ang serbisyo ng mga prostituta ay maaaring hingin sa mga pasilyong nasa ilalim ng sinaunang Roma.  Sa mas tuwiran, ang *fornicatio'' ay isang salitang nangangahulugang "ginawa sa pasilyong may hugis arko"; kung kaya't orihinal itong tumutukoy sa prostitusyon.  Ang unang naitalang paggamit ng pangngalang ito sa makabago nitong kahulugan ay noong 1303 AD, kung saan ang Ingles na pandiwa *fornicate* (binibigkas na /for-ni-keyt/) ay naitala noong gawi ng pagsapit na ng 250 mga taon.  Isang pamalit na etimolohiya ay ang paghango ng kataga mula sa Griyegong pambibliyang salita na πορνεία (*porneia*) na natagpuan sa ilang mga diwa sa bersiyong Griyego ng Bagong Tipan, kung saan ang kataga ay may kahulugang "seksuwal na imoralidad" o mga "perbersiyong seksuwal".

## Mga sanggunian
Kategorya:Seksuwalidad
Pagtatalik bago ang kasal

Ang **pagtatalik na premarital**, **pagtatalik bago ikasal**, **pagtatalik bago ang kasal**, o **pagtatalik bago ang kasalan** (Ingles: *premarital sex* o *pre-marital sex*) ay isang gawaing seksuwal na isinasagawa ng mga taong hindi kasal. Pangkasaysayang itinuturing ito na bawal sa maraming mga kultura at itinuturing na isang kasalanan sa maraming mga relihiyon, subalit naging mas karaniwang katanggap-tanggap sa loob ng huling ilang mga dekada.

## Kahulugan
Hanggang sa pagsapit ng dekada 1950, ang katagang "pagtatalik na premarital" ay tumutukoy sa ugnayang seksuwal sa pagitan ng dalawang mga tao bago sila ikasal sa isa't isa. Noong panahong iyon, ang mga lipunang Kanluranin ay umaasa na ang kalalakihan at kababaihan ay magpapakasal sa pagdating ng gulang 21 o 22; bilang ganyan, walang konsiderasyon na ang isang tao na nakipagtalik na ay hindi magpapakasal.  Ang kataga ay ginamit sa halip na ang salitang pornikasyon, dahil sa negatibo o masamang konotasyon o pahiwatig ng panghuling salita.

Magmula noon ay nagbago na ang kahulugan nito, na tumutukoy na sa lahat ng mga relasyong may pagtatalik na nagkaroon ang isang tao bago ang kasal; inalis nito ang pagbibigay ng diin sa kung kanino naganap o nangyari ang ganitong mga relasyon.  Ang kahulugan ay mayroong antas ng kalabuan o kawalan ng kalinawan.  Hindi malinaw kung ang pagtatalik sa pagitan ng mga indibiduwal na legal na pinagbabawalang magpakasal, o mga relasyong seksuwal ng isang hindi nagnanais na magpakasal ay maituturing na premarital.

Ang panghaliling mga kataga para sa seks na premarital ay naimungkahi, katulad ng *pagtatalik na walang kasalan* (na sumasalabat sa pangangalunya, *pagtatalik na mapangkabataan*, *patatalik ng adolesente*, at *pagtatalik ng kabataang adulto*. Ang mga katagang ito ay nakakaranas din ng antas ng pagkamalabo, dahil sa ang kahulugan ng *pakikipagtalik* ay nagkakaiba-iba mula sa isang tao papunta sa isa pang tao.

## Mga sanggunian
Kategorya:Seksuwalidad
Kategorya:Pansariling buhay
Tina Turner

Si **Anna Mae Bullock**, na mas kilala sa kanyang pangalang pang-entabladong **Tina Turner** (Nobyembre 26, 1939 – Mayo 24, 2023) ay isang Amerikanang mang-aawit, mananayaw, at tagapaglibang. Ang kanyang tagumpay, pangingibabaw, katanyagan, at hindi nagmamaliw na mga ambag sa henero ng tugtuging *rock* ay dahilan ng pagkakamit niya ng pamagat na '*Ang Reyna ng *Rock & Roll'''*. Nakikilala siya sa buong mundo dahil sa kanyang makapangyayari o mapanaig at masiglang presensiya sa entablado, pati na ang dahil sa kanyang mahahaba, at proporsiyonadong mga bindi na itinuturing bilang pinaka bantog sa negosyo ng pagtatanghal. at siya ay kinakatawan din sa *Grammy Hall of Fame* (Bulwagan ng Katanyagan ng Grammy) sa pamamagitan ng kanyang dalawang mga rekording ang "River Deep Mountain High" (1966) at ang "Proud Mary" (1983). Nagwagi si Turner ng walong mga Gantimpalang Grammy. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng *Men's Health''. Isa siyang Budista.  

## Mga sanggunian 
Kategorya:Mga mang-aawit mula sa Estados Unidos
Kategorya:Ipinanganak noong 1939
Phoebe Cates

Si **Phoebe Cates** (ipinanganak bilang **Phoebe Belle Cates**; 16 Hulyo 1963) ay isang Amerikanang aktres sa pelikula, modelo, at negosyante, na nakilala dahil sa kanyang mga gampanin sa ilang mga pelikulang pangkabataan, natatangi na ang *Fast Times at Ridgemont High* at ang *Gremlins*. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Estados Unidos
Kategorya:Mga mang-aawit mula sa Estados Unidos
Susan George

**Susan Melody George** (ipinanganak noong 26 Hulyo 1950) ay isang Inglesang aktres sa pelikula at sa telebisyon.  Isa rin siyang prodyuser ng pelikula.  Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Inglatera
Kategorya:Ipinanganak noong 1950
Barbara Eden

Si **Barbara Eden** (ipinanganak noong 23 Agosto 1931) ay isang Amerikanang aktres at mang-aawit na higit na kilala dahil sa kanyang pagiging bida sa *sitcom* o palabas na nakapagpapatawang *I Dream of Jeannie*. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Estados Unidos
Kategorya:Mga mang-aawit mula sa Estados Unidos
June Wilkinson

Si **June Wilkinson** (ipinanganak noong 27 Marso 1940 sa Eastbourne) ay isang Inglesang modelo at aktres, na nakikilala para sa kanyang paglitaw sa magasing *Playboy* at mga pelikula noong dekada ng 1960. Bilang isa sa pinaka kinuhanan ng litratong kababaihan noong kahulihan ng dekada ng 1950, tinagurian siyang "ang pinaka nakuhanan ng litratong hubo't hubad sa Amerika" noong kasikatan niya sa kanyang larangan.  Noong 2011, inagurian siya ng *MensHealth.com* bilang ika-100 na "pinakamaiinit na mga babae sa lahat ng panahon" (*The Hottest Women of All Time*).

## Mga sanggunian
Kategorya:Mga artista mula sa Inglatera
Muonium

Ang **Muonium** ay isang eksotikong atomo na gawa sa antimuon at isang elektron, na natuklasan noong 1960 at binigyan ng kemikal na simbolong . Sa panahon ng buhay na  ng muon, ang muonium ay maaaring pumasok sa mga compound gaya ng muonium chloride () o sodium muonide (). Dahil sa pagkakaiba ng masa sa pagitan ng antimuon at elektron, ang muonium () ay mas kasing tulad ng atomikong hydroheno() kesa sa positronium (). Ang Bohr radius at enerhiya ng ionisasyon ay nasa loob ng 0.5% ng hydroheno, deuterium, at tritium.

Bagaman ang muonium ay may maikling buhay, ang mga kemikong pisikal ay ginagamit ito sa isang binagong anyo ng resonansiya ng ikot ng elektron spektroskopiya para sa pagsisiyasat ng mga transpormasyong kemikal at istraktura ng mga compound na may kakaiba o potensiyal na mahalagang mga katangiang elektroniko. Ang anyo ng resonansiya ng ikot ng elektron(electron spin resonance o eSR) ay tinatawag na resonansiya ng ikot ng muon(muon spin resonance o μSR). May mga uri ng μSR, e.g. rotasyon ng ikot ng muon na naapektuhan ng presensiya ng magnetikong field na nilapat na bumabagtas sa kahabaan ng direksiyon ng sinag ng muon(dahil sa ang mga muon ay karaniwang nalilikha sa isang na-polarisang ikot na estado mula sa pagkabulok ng pion), at naiwasang lebel na pagbabagtas(Avoided Level Crossing o ALC), na tinatawag ring resonansiyang lebel na pagbabagtas. Ang huli ay naglalapat ng magnetikong field na lonhitudinal sa direksiyon ng sinag at nagmomonitor ng pagpapahinga ng mga ikot ng muon na sanhi ng mga magnetikong osilasyon sa isa pang magnetikong nucleus. Ang isang may-akda ay tumuturing sa muonium bilang ikalawang radioisotopo ng hydroheno pagkatapos ng tritium.

Dahil sa ang muon ay isang lepton ang mga lebel ng atomikong enerhiya ng muonium ay maaaring makalkula nang may mataas na katiyakan mula sa elektrodinamikang quantum(QED) hindi tulad sa kaso ng hydroheno kung saan ang katiyakan o presisyon ay nalilimitahan ng mga kawalang katiyakan na nauugnay sa panloob na istraktura ng proton. Sa dahilang ito, ang muonium ay isang kanais nais na sistema sa pag-aaral na nakabigkis na estadong QED at gayundin sa paghahanap ng pisika na lagpas sa Pamantayang Modelo.

Ang tinatawag na "tunay na muonium" na isang nakabigkis na estado ng isang muon at isang antimuon at isang teoretikal na ekstoikong atomo na hindi kailanman napagmasdan. Ito ay maaaring nalikha sa pagbabanggaan ng mga sinag ng elektron at positron ngunit hindi nahanap sa  labi ng partikulo.

## Sanggunian
Kategorya:Mga atomong eksotiko
Ahasuerus

Su **Ahasuerus** ayon sa Aklat ni Ester ay hari ng Persiya at asawa ni Ester na isang Hudyong Reyna ng Persiya. Si Ahasuerus ay sinasabing namuno mula India hanggang Nubia at higit sa 172 probinsiya ng Imperyong Akemenida. Ito ay walang batayan sa kasaysayan at ang kuwento ni Ester ay inimbento para magbigay etiolohiya sa Purim. Si Ahasuerus ay pinaniniwalaan ng mga iskolar na isang piksiyonalisadong karakter na binatay Xerxes I. Ang mga haring Persiyano ay hindi nag-aasawa ng hindi kasapi ng mga maharlikang pamilya ng Persiya. Ayin sa kasaysayan, si Xerxes I ay ikinasal kay Amestris at hindi kay Vashti o Ester.Sa karagdagan, si Mordecai ay inilalarawan na mula sa mga ipinatapon mula sa Hersusalem ni Nabucodonosor II ngunit ang pagpapatapon sa Babilonya ay nangyari nang 112 taon bago maging hari si Xerxes I.  Sa Septuagint, ng Aklat ni Ester, ang hari ay tinawag na  'Artaxerxes,' na nakababatang anak ni Xerxes ().
## Mga sanggunian
Kategorya:Mga tauhan sa Lumang Tipan
Loni Anderson

Si **Loni Kaye Anderson** (ipinanganak noong 5 Agosto 1945) ay isang Amerikanang aktres na gumanap bilang Jennifer Marlowe sa sitwasyong komedyang pantelebisyon na *WKRP in Cincinnati* at bilang Jayne Mansfield at Thelma Todd sa mga pelikulang pantelebisyon. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Estados Unidos
Kategorya:Ipinanganak noong 1945
Catherine Bach

Si **Catherine Bach** (ipinanganak na **Catherine Bachman**; 1 Marso 1954) ay isang Amerikanang aktres. Nakikilala sa pagganap bilang Daisy Duke sa seryang pantelebisyon na *The Dukes of Hazzard* at bilang Margo Dutton sa *African Skies*. Noong 2012, sumali siya sa mga tauhan ng *soap opera* ng CBS na *The Young and the Restless* bilang Anita Lawson. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian
Kategorya:Mga artista mula sa Estados Unidos
Osong-dagat

Ang **osong dagat** ay maaaring tumukoy sa:

* Osong polar (*Ursus maritimus*)
* Mabalahibong karnerong-dagat
Xerxes I ng Persia

Si **Xerxes** o **Asuero** (Persa *(Persian)*: Khshayarsha; Ebreo: אֲחַשְׁוֵרוֹשׁ, Ahashwerosh) (c. 519 - 465 BC), kilala din bilang **Jerjes I ng Persiya** ('*Asuero I ng Persiya*) at **Asuero ang Dakila** o  (Ingles: *Xerxes the Great*), ay isang pinunong Persa *(Persian)*. Siya ang ikaapat na hari ng Imperyong Persa *(Persian)* sa ilalim ng dinastiyang Akemenida. Sa pamamahala niya, ipinagpatuloy niya ang gawain ng kanyang ama na si Dario I na sakupin ang kalahatan ng Gresya sa pamamagitan ng pagsanay ng pinakamalaking hukbong sandatahan sa sinaunang panahon na umabot sa 300,000 - 2,600,000 (base sa mga kasulatan ni Herodoto tungkol sa kasaysayan) subalit natapos sa isang trahedya noong nagkasagupaan ang mga hukbong-dagat ng mga Griyego sa Salamis at winasak nila ang mga natitirang sundalong Persa *(Persian)* sa pamumuno ni Pausanias sa labanan sa Plataea. Dahil sa galit ng ibang opisyal sa nangyari sa Gresya, pinatay siya ni Artabano, isang kapitan ng mga guwardiya sa palasyo doon sa Susa.

Kategorya:Mga haring Akemenida
Kategorya:Mga paraon ng dinastiyang Akemenida ng Ehipto
Sasha Grey

Si **Sasha Grey** (ipinanganak bilang **Marina Ann Hantzis** noong 14 Marso 1988) ay isang Amerikanang dating aktres na pornograpiko, na pagkaraan ay bumaling sa pang-"prinsipal na agos" (*mainstream*, hindi na sa kalakarang pangpornograpiya) na pag-aartista, pagmomodelo, at musika. Later in her adult film career, she was profiled by several popular culture magazines and television programs. Nanalo siya ng ilang mga Gantimpalang AVN sa pagitan ng 2007 at 2010, at natampok din sa mga bidyong pangtugtugin at mga kampanyang pampatalastas.

Pagkaraan ng kanyang pasinaya (debu, *debut* sa Ingles) sa pelikulang tampok bilang pangunahing artista sa *The Girlfriend Experience* ni Steven Soderbergh, nagtuon siya ng pansin sa pag-arte, Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian 
Kategorya:Mga artista mula sa Estados Unidos
Kategorya:Mga mang-aawit mula sa Estados Unidos
Onium

Ang **onium** (plural: **onia**) ang nakabigkis na estado ng isang partikulo at ng antipartikulo nito. Ang mga ito ay karaniwang pinapangalanan sa pamamagitan ng pagdaragdaga ng hulapi na  *-onium* sa pangalan ng bumubuong partikulo. Gayunpaman, sa kabila ng pangalan nito, ang Muonium ay hindi isang muon-antimuon na onium dahil itinakda ng IUPAC ang pangalan sa sistema ng antimuon na nakabigkis sa isang elektron. Ang muon-antimuon na onium ay pinangalanang muononium.

## Mga halimbawa
Ang Positronium ay isang onium na binubuo ng isang elektron at isang positron na magkasamang nagkabigkis bilang isang mahabang buhay na metastable na estado. Ang positronium ay pinag-aralan simula 1950 upang maunawaan ang mga nakabigkis na estado sa teoriyang quantum field. Ang isang kamakailang pag-unlad na tinatawag na hindi relatibistikong elektrodinamikang quantum ay gumagamit ng sistemang ito bilang salitang nagpapatunay. Ang pionium na isang nakabigkis na estado ng dalawang magkabaliktad na may kargang mga pion ay interesante sa paggagalugad ng interaksiyong malakas. Ito ay dapat totoo rin sa protonium. Ang totoong mga analogo ng positronium sa teoriya ng mga interaksiyong malaks gayunpaman ay hindi mga eksotikong atomo gaya ng charm quark o ilalim na quark at ng antiquark nito. Ang mga ibabaw na quark ay labis na mabigat na ang mga ito ay nabubulok sa pamamagitan ng interaksiyong mahina bago ang mga ito ay bumuo ng mga nakabigkis na estado. Ang eksplorasyon ng mga estadong ito sa pamamagitan ng mga hindi relatibistikong kromodinamikang quantum at lattice QCD ay tumataas na mahalagang mga pagsubok ng kromodinamikang quantum. Ang pagkakaunawa ng mga nakabigkis na estado ng mga hadron gaya ng pionium at protonium ay mahalaga rin upang malinawan ang mga nosyong nauugnay sa eksotikong hadron gaya ng mga mesonikong molekula at mga estadong pentaquark. 

Kategorya:Onium
Kategorya:Pisikang pampartikula
Larawan ng sarili

right|250px
Ang **larawan ng sarili** o **paglalarawan ng sarili** (Ingles: *self-image*), na tinatawag ding **tingin sa sarili** o **pagtanaw sa sarili**, ng isang tao ay ang larawan pang-isipan, pangkalahatang isang uri na ganap na lumalaban sa pagbabago, na hindi lamang naglalarawan ng mga detalyeng potensiyal na maihaharap sa malayon o obhetibong imbestigasyon ng ibang mga tao (katulad ng taas, timbang, kulay ng buhok, kasarian, iskor ng I.Q., atbp.), subalit pati na mga bagay-bagay na natutuhan ng taong iyon hinggil sa kanyang sarili, na maaaring mula sa sariling mga karanasan o sa pamamagitan ng pagsasaloob ng mga paghuhusga mula sa ibang mga tao. Ang isang payak na kahulugan ng **imahe ng sarili** ng isang tao ay ang kanilang sagot sa tanong na ito - "Ano ang pinaniniwalaan mong iniisip ng mga tao tungkol sa iyo?".

Ang **larawang pangsarili** o **larawang pansarili** ay maaaring kabilangan ng tatlong mga uri:

# Larawan ng sarili na nagresulta mula sa kung paano nakikita ng indibidwal ang kanyang sarili.
# Larawan ng sarili na nagresulta mula sa kung paano tinatanaw ng ibang mga tao ang isang indibidwal.
# Larawan ng sarili na nagresulta mula sa kung paano nauunawaan, nadarama, napapansin, o napupuna ng indibidwal ang pagtingin sa kanya ng ibang mga tao.

Ang tatlong mga uring ito ay maaari o maaaring hindi tumpak na kinatawan o representasyon ng tao. Lahat, ilan, o wala sa mga ito ang maaaring maging totoo.

Ang mas teknikal na kataga o termino para sa larawan ng sarili na karaniwang ginagamit ng mga sikologong panlipunan (sosyal_ o pangtalos (kognitibo) ay ang **iskema ng sarili**. Katulad ng anumang iskema, ang mga iskemang pansarili ay nagtatabi ng kabatiran o impormasyon at nakakaimpluwensiya sa paraan ng ating pag-iisip at pag-alala. Bilang halimbawa, ipinahihiwatig ng pananaliksik na ang impormasyon na tumutukoy sa sarili ay makatig na ikinokodigo (inienkodigo) o "tinitipa" ("minamakinilya", sa diwang inuukit sa alaala) at muling tinatawag sa mga pagsusulit ng alaala o memorya, isang kababalaghan o penomenang nakikilala bilang *"Self-referential encoding"* o "pageenkodigong patukoy sa sarili".

## Mga sanggunian
Kategorya:Sarili
Estadistikang mahahalaga

[thumb|100px|Pangkalahatang may makipot o [makitid na baiwang ang kababaihan kung ihahambing sa baiwang at balakang.]]
thumb|Pagpapakita ng katimbangan o proporsiyon ng dibdib, baiwang, at balakang ng isang babaeng hubo't hubad, sa larangan ng pagguhit.

Ang mga **estadistikang mahahalaga** o **mensurasyon** (Ingles: *vital statistics*, *mensuration*) ay ang mga **sukat ng dibdib** (o **suso**), **baiwang**, at **balakang** na karaniwang ginagamit upang tukuyin ang mga katimbangan ng katawan o mga proporsiyong pangkatwan para layunin ng pag-aakma ng mga damit. Kadalasan din itong ginagamit sa mga patalastas na personal o maiikling mga sanaysay hinggil sa sarili (ang *profile* sa Ingles) na inilalagay sa Internet upang ipahiwatig ang kanilang kaanyuan. Sa sukat ng katawang pantao, ang **tatlong mga sukat** ay ang palibot o sirkumperensiya ng didbib, baiwang, at balakang (tinatawag sa Ingles bilang *bust, waist, and hip measurements* at dinadaglat bilang "BWH"; na karaniwang inilalarawan o hinahain bilang *tatlong mga sukat: xx-yy-zz* na nasa mga pulgada (bagaman maaaring gamitin ang sentimetro). Ang tatlong mga sukat ay karamihang ginagamit sa moda, at para tukuyin lamang ang kababaihan.

## Tingnan din
* Kasukatan
* Hugis ng katawang pambabae
* Kaaya-ayang pangangatawan
* Tumbasan ng baiwang at balakang

## Mga sanggunian
Kategorya:Sukat ng damit
Kategorya:Inisyalismo
Kategorya:Hugis ng katawan
Mila Kunis

Si **Milena** "**Mila**" **Kunis** (; ; ipinanganak noong 14 Agosto 1983; ) ay isang Amerikanang aktres. Ang kanyang mga nagawa ay kinabibilangan ng gampanin bilang Jackie Burkhart sa seryeng pantelebisyon na ''That '70s Show* at bilang tinig ni Meg Griffin sa mga seryeng animado na *Family Guy*. Gumanap din siya ng mga papel sa pelikula, katulad ng bilang Rachel Jansen sa *Forgetting Sarah Marshall*, bilang Mona Sax sa *Max Payne*, bilang Solara sa *The Book of Eli* at bilang Jamie sa *Friends with Benefits*.

Noong 2010, napagwagian niya ang Premio Marcello Mastroianni para sa bagiging Pinaka Mahusay ng Kabataang Aktor o Aktres (*Best Young Actor or Actress*) sa ika-67 *Venice International Film Festival* dahil sa kanyang pagganap bilang Lily sa *Black Swan*. Nanomina rin siya para sa isang *Golden Globe Award for Best Supporting Actress* (Gantimpalang Ginintuang Globo para sa pagiging Pinaka Mahusay na Sumusuportang Aktres) at isang Screen Actors Guild Award para sa *Outstanding Performance by a Female Actor in a Supporting Role* (Katangi-tanging Pagganap ng isang Babaeng Aktor na sa Gampaning Sumusuporta) sa gayun ding papel. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng *Men's Health''.

## Filmograpiya 
### Pelikula 
### Telebisyon
### Video games 
### Music videos 
## Mga gantimpala at nominasyon 
### Golden Globe Awards
### Screen Actors Guild Awards
### Annie Awards
### Critics' Choice Movie Awards
### Dallas–Fort Worth Film Critics Association
### Golden Raspberry Awards
### MTV Movie and TV Awards
### Oklahoma Film Critics Circle
### Online Film Critics Society
### People's Choice Awards
### Rembrandt Awards
### Saturn Awards
### Scream Awards
### Spike Guys' Choice Awards
### Spike Video Game Awards
### Teen Choice Awards
### Venice Film Festival
### Young Artist Award
## Mga sanggunian
Kategorya:Mga artista mula sa Estados Unidos
Eksotikong baryon

Ang mga **eksotikong baryon** (Ingles: **Exotic baryons**) ang mga hipotetikal na kompositong partikulo na mga nakabigkis na estado ng 3 mga quark at karagdagang mga elementaryong partikulo. Ito ay sinasalungat ng mga ordinaryong baryon na mga nakabigkis na estado ng 3 lamang mga quark. Ang mga karagdagang partikulo ay maaaring kabilangan ng mga quark, antiquark at mga gluon. Ang isang gayong eksotikong baryon ang pentaquark na binubuo ng apat na quark at isang antiquark. Ang isa pang eksotikong baryong na binubuo lamang ng mga quark ang H dibaryon, na binubuo ng dalawang taas na quark, dalawang babang quark, at dalawang kakaibang quark. Hindi tulad ng pentaquark, ang partikulong ito ay maaaring may mahabang buhay o matatag. May mga hindi nakokonpirmang pag-aangkin ng mga deteksiyon(pagkakatuklas) ng mga pentaquark at dibaryon.

Ang ilang mga uri ng eksotikong baryon na nangangailangan ng pisikang lagpas sa Pamantayang Modelo ay kinonhektura upang ipaliwanag ang spesipikong mga eskperimental na anomalya. Walang independiyenteng eksperimental na ebidensiya para sa anumang mga partikulong ito. Ang isang halimbawa ang supersymmetrikong mga R-baryon,  na mga nakabigkis na estado ng 3 quark at isang gluino. Ang pinaka-magaang R-baryon ay tinutukoy bilang \mbox{S}^{0} at binubuo ng isang taas na quark, babang quark, isang kakaibang quark at isang gluino. Ang partikulong ito ay inaasahan may mahabang buhay o matatag at inilapat upang ipaliwanag ang ultra-mataas na enerhiyang mga sinag kosmiko. Ang mga matatag na eksotikong baryon ay mga kandidato rin para sa malakas na nakikipag-ugnayang materyang madilim(strongly interacting dark matter). Pinagpalagay ng futorolohistang si Ray Kurzweill sa huli ng ika-21 siglo na maaaring posible sa pamamagitan ng paggamit ng femtoteknolohiya na lumikha ng bagong mga elementong kemikal na binubuo ng mga eksotikong baryon na kalaunan ay bubuuo ng isang bagong peryodikong tabla ng mga elemento kung saan ang mga elemento ay magkakaroon ng kompletong kakaibang mga katangian kesa sa mga regular na elementong kemikal.
## Sanggunian
Kategorya:Mga baryon
Kategorya:Mga hipotetikal na kompositong partikulo
Proporsiyon ng katawan

thumb|300px|Ang mga kasukatan o proporsiyon ng katawan ng tao ay nagbabago habang tumatanda.
[thumb|Ang *[Madonna with the Long Neck|Madonna na may Mahabang Leeg*, ni Parmigianino. Katulad ng sa ibang mga gawa ng Manerista, ang mga proporsiyon ng katawan - ang leeg dito - ay pinalabis para sa epektong pangsining.]]
Habang may makabuluhang pagkakaiba-iba sa mga kasukatan o mga proporsiyong pang-anatomiya sa pagitan ng mga tao, maraming mga pagtukoy sa mga **proporsiyon**, **kasukatan**, **kabagayan ng sukat**, **pagkakatapat ng sukat**, **katapatan ng sukat**, **pagtatapat ng sukat**, o **katimbangan ng sukat ng katawan** na nilalayong maging kanonikal sa sining, sa pagsusukat o pagtatakal, o sa medisina.

Sa pagsusukat, ang mga proporsiyon ng katawan ay madalas na ginagamit upang pag-ugnayin ang dalawa o marami pang mga sukat batay sa katawan.  Ang kubito, halimbawa na, ay nararapat na may anim na mga palad. Habang maginhawa o kumbinyente, ang mga tumbasan o rasyo ay maaaring hindi magpaaninag ng baryasyong o kaibahang pisyognomiko ng mga indibidwal na gumagamit ng mga ito.

Kahalintulad din, sa sining, ang mga proporsiyon ng katawan ay ang pag-aaral ng ugnayan o relasyon ng mga bahagi ng katawan ng tao at ng hayop sa isa't isa at sa kabuuan. Ang mga tumbasang ito ay ginagamit sa beristikong depiksiyon o paglalarawan ng pigura, at nagiging bahagi rin ng isang estetikong kanon sa loob ng isang kultura.

## Saligan ng mga proporsiyong pantao
Mahalaga ito sa pagguhit ng pigura o hubog upang maiguhit ang pigura ng tao na may proporsiyon. Bagaman mayroong mga mapitagang o bahagyang mga pagkakaiba sa pagitan ng mga indibidwal, ang mga proporsiyong pantao ay nakalapat sa loob ng isang patas na may pamantayang kasaklawan, bagaman may mga artista o alagad ng sining na makasaysayang nagtangkang lumikha ng ulirang mga pamantayan. Sa pagguhit ng hubog, ang saligan o payak na yunit ng sukat ay ang 'ulo', na layo mula sa tuktok ng ulo hanggang sa baba. Ang yunit na ito ng sukat ay isang  makatwirang pamantayan, at matagal nang ginagamit ng mga alagad ng sining upang mapanatili ang mga proporsiyon o katimbangan ng hubog ng taeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeetaeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeeee

## Mga sanggunian 
* Gottfried Bammes: *Studien zur Gestalt des Menschen.* Verlag Otto Maier GmbH, Ravensburg 1990, ISBN 3-473-48341-9.

Kategorya:Anatomiya
Kategorya:Mga teknik na pansining
Iskuwater

[thumb|Mga iskuwater sa kahabaan ng mga riles ng [Pambansang Daambakal ng Pilipinas|PNR sa Maynila.]]
Ang **iskuwater** (mula sa Ingles na *"squatter"*; literal na mga taong "tumatalungko") ay mga taong naninirahan sa lupa na pag-aari ng ibang tao, partikular na kung ang lupa ay hindi ginagamit o pinabayaan na ng may-ari.  Ang mga taong iskwater ay kabilang sa mga taong walang sariling tirahan o matutuluyan dahil sa kahirapan ng buhay.

## Sa Pilipinas
Isang pangunahing usapin sa Pilipinas ang pagtatalungko (o pagtitira sa lupa na pag-aari ng ibang tao), lalo na (ngunit hindi lamang) sa mga pook urbano. Unang nakamit ng pansin ang pagtatalungko pagkaraan ng Ikalawang Digmaang Pandaigdig, nang nawasak ng digmaan ang mga kabahayan at nawalan sila ng mga tirahan. Nagtayo sila ng mga pansamantalang bahay na tinawag na "barong-barong" sa loob ng mga naiwang pribadong lupain.

Noong huling bahagi ng ika-20 dantaon, lumaki ang populasyon ng iskuwater ngunit sinikap ng pamahalaan ng Pilipinas na ilipat ang ilang mga iskuwater sa mga mababang-halaga na mga proyektong pabahay, tulad ng mga proyekto sa Tondo (sa dating tambakan ng basura na Smokey Mountain), Taguig (Proyektong Pabahay ng BLISS), at Rodriguez, Rizal.

Ang batas ng Pilipinas, at kadalasan ang lipunan, ay nagtatangi sa pagitan ng mga iskuwater na tumatalungko dahil sa kahirapan at mga "propesyonal na iskuwater" na tumatalungko sa pag-asang makakuha ng kabayaran upang lisanin ang lupa.

Kadalasan, tinutukoy ng mga Pilipinong midya at mamamahayag ang mga iskuwater bilang mga "*informal settlers*". 

## Sanggunian
Kategorya:Kawalan ng tirahan
Pagtalungko (pamamahinga)

:*Para sa ehersisyo, basahin ang Talungko (ehersisyo).*
thumb|Ang pagtalungko sa lupa bilang isang posisyon ng pamamahinga.

Ang **pagtalungko** (Ingles: *squatting*) ay isang kalagayan, puwesto, o posisyon kung saan ang bigat ng katawan ay nakapatong sa mga paa (katulad ng sa pagtayo) subalit ang mga tuhod ay nakabaluktot nang buo (buo o malalim na pagtalungko) o bahagya (hindi buo, hindi tuluyan) lamang.  Bilang pagkakaiba sa pagtalungko, ang pag-upo ay kinasasangkutan ng bahagyang paglalagay ng bigat ng katawan sa puwitan laban sa sahig o sa isang pahalang na bagay, na katulad ng ibabaw ng upuan. Ang pagyukyok naman ay maaaring kasangkutan ng pagtalungko o kaya ng pagluhod.  Posibleng tumalungko sa pamamagitan ng isang binti lamang at ilagay ang isa pang binti sa iba pang posisyon (katulad ng pagluhod). Sa piling ng mga adultong Asyano, ang pagtalungko ay kadalasang pamalit sa pag-upo o panghalili sa pagtayo.

## Mga sanggunian
Kategorya:Mga posisyong pantao
Dibaryon

Ang mga **Dibaryon** ang isang malaking pamilya ng mga hipotetikal na partikulo na binubuo ng anim na quark ng anumang mga lasa. Ang mga ito ay hinulaan na medyo matatag kapag nabuo. Iminungkahi ng Robert Jaffe ang eksistensiya ng isang posibleng matatag na H dibaryon na may komposisyon ng quark na udsuds na ginawa sa pamamagitan ng pagsasama ng dalawang mga uds hyperon noong 1977.

Ang isang bilang ng mga eksperimento ay iminungkahi upang madetekta ang mga pagkabulok ng dibaryon at mga interaksiyon. Ang ilang mga kandidatong pagkabulok ng dibaryon ay napagmasadan ngunit hindi nakompirma noong mga 1990.

Mayroon isang teoriya na ang kakaibang mga partikulo gaya ng mga hyperon at H dibaryon ay maaaring mabuo sa loob ng isang bituing neutron na magbabago ng rasyong masa-radyus nito sa mga paraang madedetekta. Sa kabaligtaran, ang mga pagsukat ng mga bituing neutron ay nagtatakda ng mga pagtatakda(constraints) sa posibleng mga katangian ng dibaryon. Ang isang teoriya ay nagmumungkahing ang isang malaking praksiyon ng mga neutron ay maaaring maging mga hyperon at magsama sa mga dibaryon sa simulang bahagi ng isang bituing neutron hanggang sa pagguho ng itim na butas. Ang mga dibaryon na ito ay mabilis na matutunaw sa isang quark-gluon plasma habang nangyayari ang pagguho o pumunta sa isang hindi alam sa kasalukuyan na estado ng materya.
## Sanggunian
Kategorya:Mga hipotetikal na kompositong partikulo
Clara Bow

Si **Clara Gordon Bow** (Huly 29, 1905&nbsp;&ndash; Setyembre 27, 1965) isang Amerikanang aktres na sumikat sa panahon ng mga pelikulang walang tunog noong dekada ng 1920. Ang kanyang paglitaw bilang isang may matibay na kaloobang tindera sa pelikulang *It* na nagpakamit sa kanya ng katanyagang pandaigdig at ang bansag na *"The It Girl"*, na may diwang "Siya ang Babae", na may kahulugan ang salitang Ingles na *it* bilang ang babaeng "hindi mapag-aalinlanganang kahalihalina" o "lubusang kaakit-akit".  Naging kinatawan si Bow ng dumadagundong na dekada ng 1920 at inilarawan bilang nangungunang simbolong seksuwal ng panahong iyon. Lumitaw siya 46 na pelikulang walang tunog at 11 mga mga pelikulang may tinig, kabilang ang mga patok na katulad ng *Mantrap* (1926), *It* (1927) at *Wings* (1927). Pinangalanan siya bilang unang "bunot" sa takilya noong 1928 at noong 1928 at bilang pangalawang "hugot" sa takilya noong 1927 at noong 1930. Ang kanyang paglitaw sa isang pelikulang gumagalaw ay sinabing nakapangalaga ng mga namumuhunan, sa malamang na halos 2 sa 1, isang "ligtas na buwelta". Noong Enero 1929, sa rurok ng kanyang pagiging bituin, tumanggap siya ng mahigit sa 45,000 mga liham mula sa mga tagapagtangkilik. Pagkaraang pakasalan niya ang aktor na si Rex Bell noong  1931, winakasan ni Bow ang kanyang karera noong 1933 sa pamamagitan ng pelikulang *Hoop-La*, at naging isang rantsera (hasendera) sa Nevada. Noong 2011, napangalanan siya bilang isa sa *"100 Hottest Women of All-Time"* (100 Pinaka Maiinit na mga Babae sa Lahat ng Panahon) ng ''Men's Health''.

## Mga sanggunian 
Kategorya:Mga artista mula sa Estados Unidos
Kategorya:Ipinanganak noong 1905
Kategorya:Namatay noong 1965